ORI วิ่ง 3% โบรกมองกำไรปี 64-66 โตเฉลี่ย 15% หลังตุน Backlog กว่า 3.35 หมื่นลบ.
โบรกฯมอง ORI ยังโชว์ผลงานโดดเด่น คาดกำไรปี 64-66 โตเฉลี่ย 15% สูงกว่ากลุ่ม หลังปัจจุบันมี Backlog สูงถึง 3.35 หมื่นล้านบาท
19 ต.ค. 2564

ผู้สื่อข่าวรายงานว่า วันนี้ (19 ต.ค.2564) ราคาหุ้น บริษัท ออริจิ้น พร็อพเพอร์ตี้ จำกัด (มหาชน) หรือ ORI ณ เวลา 11:29 น. อยู่ที่ระดับ 11.20 บาท เพิ่มขึ้น 0.30 บาท หรือ 2.75% โดยทำจุดสูงสุดที่ 11.40 บาท และทำจุดต่ำสุดที่ 10.90 บาท ด้วยมูลค่าการซื้อขาย 87.52 ล้านบาท

โดยบริษัท หลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์วันนี้ 19 ต.ค. 2564 กรณีของหุ้น ORI ซึ่งเป็นผู้ประกอบการที่ผลงานเด่น ทั้งปรับตัวไวและสร้างจุดต่าง พร้อมการหาโอกาสทางการตลาดใหม่ๆ อย่างต่อเนื่อง โดยปัจจุบันบริษัทมี Market share กลุ่มคอนโดขึ้นเป็นเบอร์ 1 จากกลยุทธ์ห้องเพดานสูง โดยมีผลตอบรับดีมาก ขณะเดียวกันบริษัทมีการรุก Housing business ผ่านแบรนด์บริทาเนีย ที่กำลัง IPO และเป็นกลุ่มที่เติบโตดี และ NEW S curve ระยะกลางยาวจากธุรกิจใหม่ๆ (Logistic+Warehouse, AMC, Insurance)
นอกจากนี้โดยรวมบริษัทมี Backlog ปัจจุบันสูงถึง 3.35 หมื่นล้านบาท  โดย Secured ปี 2564 ที่ 100% และปี 2565 ที่ 85%  จึงคาดกำไรปี 2564-2566 โตเฉลี่ย 15% สูงกว่ากลุ่ม
ทั้งนี้ราคาซื้อขายของค่า PER ปี 2565 ที่ 7.2 เท่า ยังไม่สูง และเติบโตดีกว่ากลุ่ม อย่างไรก็ดีนักวิเคราะห์มีความคุ้มครองเบื้องต้นของปี 2565 ที่ 13.7% ดังนั้นมองเป็นบริษัทที่ครบเครื่องและโดดเด่นในกลุ่ม ทั้งผลประกอบการ รวมถึงอัตราทำกำไรและการสร้าง Market share และแผนงานระยะกลาง เพิ่ม Recurring income, Spin off บ.ลูก เพิ่ม Value added และเสริมฐานะการเงิน รวมถึง การสร้าง New s Curve ผ่านการลงทุนธุรกิจใหม่กับพาร์ทเนอร์ที่เชี่ยวชาญ
 
 
 
 